Årsaken til dette var dels at Netzer hadde vært skadet under oppkjøringen til mesterskapet, og dels at forholdet mellom ham og Schön ikke alltid var det beste. Netzer ble regnet for å være egenrådig og å gå sine egne veier. Netzer hadde også sine feider med den legendariske treneren i Mönchengladbach, Hennes Weisweiler (1919–1983). Etter en sesong i den sveitsiske klubben Grasshoppers avsluttet han karrieren i 1977.